פרוטוקול ועדת דירוג 15.10.2017

נוכחים אורי בלאס עמירם קפלן עודד רוס יבגני לבנזוב

משקיפים:שאול ויינשטיין ליאור גל גיל בורוחובסקי(היה צריך לעזוב את הישיבה ונכח רק בחלק ממנה).

ניסוח של חלק מתקנון הדירוג(תקנון הדירוג הקיים מנוסח בהתחלה כאשר הערות בסוגריים ובסוף יש הצעות לשינויים)

**מבוא-הגדרות בהן נשתמש בפרקים הבאים:**

1.שחקנים אורחים(זרים כלול באורחים) מוגדרים בהתאם לכללי הליגה(הכללים מצויינים גם אם הם לא ברורים במאה אחוז ,ולא תפקידה של ועדת הדירוג לדון איך מגדירים אם שחקן שהה 89 או 90 יום בארץ ב120 הימים האחרונים):

שחקנים אורחים הם מי שמקיימים את כל התנאים הבאים:

א)אינם רשומים בפיד"ה כמייצגים את ישראל

ב)אינם אזרחים ישראלים שגרים בישראל

ג)לא תושבים ישראלים(קבועים או ארעים) או עולים חדשים כהגדרתם בחוקי המדינה.

ד)שהו בישראל לכל היותר 89 יום מתוך 120 הימים שקדמו למשחקם הראשון בעונה הנוכחית(הכוונה למשחקם הראשון בשנה הקלנדרית הרלבנטית).

אזרח ישראלי שמתגורר בחו"ל ברוב ימות השנה ורשום בפיד"ה כמייצג פדרציה אחרת נחשב לשחקן אורח אם אלא אם הוא לא מקיים את סעיף ד.

2.שחקנים זרים הם שחקנים אורחים שמייצגים מדינה אחרת בפיד"ה ,ויש להם מד כושר פיד"ה סטנדרטי.

שחקנים אלו יכולים לשחק רק בליגה הלאומית על תקן של זרים.

3. אם נודע למנהל הליגה ששחקן אורח עלה לארץ או מתכוון לשהות בארץ לתקופה משמעותית אז הוא הופך לשחקן שאינו אורח..

**פרק א' – הקדמה**

1. האיגוד הישראלי לשחמט ידרג את השחמטאים בישראל בהתאם לתוצאותיהם בתחרויות המוכרות על ידו באמצעות מספרי מד-כושר, דרגות ותארים(מנהל הדירוג אחראי לזה).
2. כל שחקן ששיחק בתחרויות המוכרות על ידי האיגוד(ראו פרק ב) כולל משחקי ליגה וגביע, מקבל מד כושר בהתאם לתוצאותיו.
3. מנהל הדירוג מפרסם באתר האיגוד רשימות שחקנים שכוללות את שמותיהם את מספר השחקן שלהם ,ואת מדי הכושר העדכנים שלהם,ומידע נוסף שקשור בענייני דירוג(כגון מד כושר בינלאומי,פרטי תוצאות בתחרויות,פרטי חישוב מד כושר וכדומה).
4. מנהל הדירוג מפרסם דירוג של כל השחקנים הפעילים הישראלים בלינק הבא

<http://www.chess.org.il/Players/PlayersRanking.aspx>

שחקן פעיל לפי ליאור גל הוא שחקן ששיחק ב18 החודשים האחרונים למד כושר ישראלי,ולא נחשב לשחקן זר, או רכש כרטיס שחמטאי ב18 החודשים האחרונים,ואפשר למצוא בחיפוש על שם השחקן את מקומו בדירוג.

**פרק ב' – תחרויות מוכרות למד כושר**

**1. בחישובי מד הכושר נכללות התחרויות הבאות:**

(א) תחרויות קבוצתיות (ליגה, גביע ועוד) המאורגנות ע"י האיגוד או על ידי מועדונים.

(ב) תחרויות שחמט אישיות בישראל המאורגנות על ידי מועדוני שחמט חברים באיגוד ו/או כל גוף אחר המוכר על ידי האיגוד לצורך ארגון תחרויות שחמט, אשר תוצאותיהן דווחו לאיגוד בהתאם לנדרש בסעיפים 2-3.

(ג) תחרויות בחו"ל אשר דווחו לפיד"ה על ידי פדרציות זרות והשתתפו בהן שחקנים פעילים הרשומים באיגוד כמייצגים את ישראל בפיד"ה ,ונחשבות למד כושר פיד"ה בקצב מלא. דיווח תוצאות תחרויות אלה יתבצע באמצעות יבוא נתונים מפיד"ה, ולא על ידי השחקן עצמו(יודגש שתוצאות בחו"ל של משחקים מהירים שנחשבים למד כושר בליץ או אקטיבי של פיד"ה לא נחשבות כרגע למד כושר ישראלי גם אם מדובר בקצב שמוכר עקרונית למד כושר ישראלי).

**2.תחרויות בישראל המדווחות למד כושר צריכות לעמוד בדרישות הבאות:**

(א) כל משתתפי התחרות הינם בעלי "כרטיס שחמטאי" של האיגוד הישראלי לשחמט בתוקף החל מתאריך הפתיחה של התחרות ועד לתאריך הסיום שלה או שולם עבורם דמי דירוג לתחרות הספציפית בלבד מלבד אורחים מחו"ל (שהאיגוד ירשום ויתן גם להם מד כושר ישראלי). עלות כרטיס השחמטאי ודמי הדירוג נקבעות על ידי האיגוד בהתאם לפרסומי האיגוד.

סעיף א לא חל על משחקי הליגה והגביע של איגוד השחמט אלא אם הנהלת האיגוד תחליט אחרת. כמו כן רשאית הנהלת האיגוד לפטור תחרות אחרת כלשהי מחובת "כרטיס שחמטאי" או דמי דירוג מנימוקים שירשמו.

(ב) המשחקים מתנהלים לפי חוקת השחמט של פיד"ה למעט תחרויות למד כושר ישראלי בלבד שועדת החוקה והשיפוט אישרה בהן סטיות מחוקת פיד"ה.

(ג) קצב המשחק יהיה כזה שלכל שחקן מוקצבות 25 דקות או יותר להשלמת 60 המסעים הראשונים (לדוגמא: 25 דקות לכל המשחק, 20 דקות לכל המשחק + 5 שניות תוספת למסע, 15 דקות לכל המשחק + 10 שניות תוספת למסע, או כל קצב אחר איטי יותר).

(ד) מספר המשתתפים בתחרות הוא 6 או יותר. תחרויות שמספר המשתתפים בהן קטן מ-6 מוכרות לחישוב מד כושר רק אם מתקיימים אחד התנאים הבאים:

ד1)התחרות אורגנה על ידי האיגוד

ד2)התחרות מהווה אמצעי להתרת שויון נקודות בתחרות שכלליה קבעו זאת מראש

ד3)התחרות אושרה מראש על ידי ועדת הדירוג

ד4)מספר המשתתפים הוא נמוך מ-6 ומנהל הדירוג אישר את התחרות(בסמכותו לפסול תחרות במידה שיש חשד שמטרת התחרות היא לנפח מד כושר של שחקן מסויים).

(ה) השופט הראשי של התחרות הינו שופט מוסמך ומורשה המופיע ברשימת שופטי השחמט בישראל שאושרה על ידי ועדת החוקה והשיפוט, או שופט מחו"ל בעל תואר שיפוט בינלאומי מטעם פיד"ה. שמו של השופט הראשי חייב להיות מדווח לאיגוד בצמוד לדיווח התחרות. מודגש בזאת כי מדובר בשופט התחרות ולא במארגן/מנהל התחרות.

**3.דיווח לאתר האיגוד צריך לכלול את פרטי התחרות הבאים (לא בהכרח כולם בזמן סיום התחרות) על ידי מארגן התחרות או שופט התחרות או נציג מטעמם(בפועל חלק מהפרטים לא מדווחים או מדווחים שגוי ,ועדיין התחרות נכללת): הוחלט שלא לכלול בפרוטוקול את כל סוגי הטעויות שיש(אבל ראש הועדה יפעל כדי למנוע אותן בעתיד).**

א)שם התחרות

ב)תאריך הפתיחה

ג)תאריך הסיום.

ד)מועדון מדווח.

ה)מספר הסיבובים

ו)שיטת התחרות.

ז)קצב המשחקים(לראות פרק ב2 סעיף ג)

ח)האם מדווחת למד כושר ישראלי(כן או לא).

ט)האם מדווחת למד כושר בינלאומי(כן או לא).

במקרה שהתחרות מדווחת לבינלאומי על מארגן התחרות או נציג מטעמו לרשום את התחרות באתר האיגוד לא יאוחר מ30 ימים לפני תאריך הפתיחה ולמלא את פרטי התחרות המשוערים.הרלבנטים ולהוסיף שם תחרות באנגלית ומספר משתתפים משוער.

הובהר בישיבה שבבינלאומי צריך לדווח שבוע מראש למעט תחרויות לציון לדרגה בינלאומית אבל ליאור גל הבהיר שהוא לא מוכן להתחייב לדווח תחרות שמדווחת פחות מ30 יום לפני תחילתה אם כי יכול להיות שהוא ידווח גם במקרה זה.

י)שוברי שויון(עד שלושה) אם שוברי השויון זהים זה אומר שיש רק אחד

יא)מנהל התחרות.

יב)שופט ראשי ושופטים נוספים אם יש(ראו סעיף 2)ה) בפרק זה)

יג)מדווחים על התאריך של הסיבובים ,דיווח על שעות המשחקים יכול להעשות בלינק להזמנת התחרות שהאיגוד מפרסם אבל לא תמיד יש לינק כזה.

יד)אין חובת דיווח על מקום התחרות(לפעמים מדווח בהזמנה שיש לינק אליה באתר האיגוד אבל לפעמים לא מדווח). :

טו) בדיווח על תוצאות התחרות יש להבחין בבירור בין משחקים ששוחקו בפועל אשר תוצאותיהם ידווחו לאיגוד כ0 0.5 או 1 ומשחקים שלא שוחקו בפועל(עקב אי הופעה נצחון טכני או היותו של שחקן שחקן חופשי בסיבוב מסויים) אשר תוצאותיהם ידווחו כ"+","=" או "-". בכל מקרה משחקים שלא שוחקו בפועל לא ישפיעו על המד כושר של השחקנים המעורבים. יש לדווח על תוצאות התחרות במלואן. כולל תוצאות בפועל של שחקנים שפרשו מהתחרות,גם אם תוצאות אלו נמחקו מהטבלה מאוחר יותר.

**פרק ג' – עדכון מד הכושר**

1. עדכון מד הכושר מתבצע אחת לחודש, אלא אם החליט האיגוד אחרת והחלטה זו פורסמה מראש. פרסום העדכון אמור להתבצע ב2 לחודש או ביום העבודה הראשון שאחריו אלא אם פורסם אחרת.

2. עדכון מד הכושר החודשי כולל את תוצאות כל התחרויות שתאריך סיומן זהה או קודם ליום האחרון בחודש הקודם (אשר ייקרא "תאריך העדכון"), אשר לא נכללו בעדכונים קודמים ודווחו כיאות לא יאוחר מהיום הראשון בחודש הנוכחי. מדי הכושר שיתקבלו כתוצאה מעדכון זה יהיו בתוקף החל מהיום השני בחודש הנוכחי (אשר ייקרא "תאריך תוקף העדכון") ועד (כולל) היום הראשון בחודש הבא. יודגש כדי למנוע אי הבנות שמשחקים שמתקיימים ב1 לחודש מחושבים לפי מד כושר של סוף החודש הלפני אחרון,כאשר משחקים שמתקיימים ב2 לחודש מחושבים לפי מד כושר של סוף החודש האחרון.

3. במידה שתחרויות שהסתיימו בחודש הקודם או לפני כן דווחו באיחור ו/או התגלו טעויות בנתונים שדווחו, רשאי מנהל הדירוג להחליט במהלך החודש על ביצוע "מיני עדכון", כלומר חישוב מחדש של עדכון מד הכושר החודשי כך שיכלול את מלוא הנתונים הקיימים(עבור כל מיני עדכון יפורסם באתר האיגוד מועד ביצועו והסיבה לעריכתו). מד כושר שמתקבל כתוצאה מ"מיני עדכון" כזה יהיה עדיין בתוקף מהיום השני בחודש הנוכחי עד היום הראשון בחודש הבא.

4. התוצאה הסופית של חישוב מד הכושר מעוגלת למספרים שלמים.

תוצאה שמסתיימת ב-0.5 בדיוק בחישוב שינוי מד כושר היא נדירה ומעוגלת לפעמים כלפי מעלה ולפעמים כלפי מטה(השערה שלי אומרת שמעגלים למספר הזוגי הקרוב ביותר).

עודד רוס הציע לעגל כלפי מעלה למרות שלי נראה יותר הוגן שיעגלו למספר הזוגי הקרוב ביותר. יבגני לבזנוב מתנגד לעיגול כלפי מעלה. לא נערכה הצבעה, והנושא ידון בישיבה הבאה כנראה בהרכב עם מספר משתתפים רב יותר.

לגבי משחק ספציפי רשומה באתר האיגוד תוצאה שמעוגלת ל2 ספרות אחרי הנקודה,ואין חשיבות מעשית לשאלה מתי מעגלים מטה ומתי מעגלים מעלה מכיון שלצורך חישוב שינוי המד כושר בתחרות שלמה האתר לא משתמש במספרים המעוגלים ל2 ספרות אחרי הנקודה,ועושה חישוב יותר מדוייק.

5. פרטי חישוב העדכון לגבי כל שחקן ושחקן מפורסמים באתר האיגוד וניתנים לבדיקה(מנסיון חלקם לא בהכרח נכונים ,ויש מקרים שרשום מד כושר לא נכון ליריב כלשהו בפרטי החישוב למרות שהחישוב נעשה לפי המד כושר הנכון שאפשר למצוא באתר האיגוד אם מחפשים מד כושר ליריב הספציפי בתאריך הרלבנטי).

..

נושא אחר שהועדה דנה בו הוא ביטול המד כושר הישראלי בהתאם להמלצת מאיר פז וטל חיימוביץ שלא באו לדיון.

הוחלט שאין שום סיבה לבטל את המד כושר הישראלי.

עמירם קפלן אמר שהמד כושר הישראלי עובד טוב ואין סיבה לבטלו.

דובר גם על אפשרות שאולי יעלו את המחיר של דיווח לפיד"ה ומשמעות הביטול היא ששחקנים יצטרכו לשלם יותר כסף לפיד"ה סתם.

הוסכם שהטענה של מאיר פז כאילו תהיה פחות עבודה למנהל הדירוג אם יבטלו את המד כושר הישראלי ולכן האיגוד יוכל לחסוך כסף היא ממש לא נכונה, ובכל מקרה הוא יצטרך לטפל בתוצאות של הרבה תחרויות בין אם יחשבו למד כושר ובין אם לא.

אני ציינתי שהמד כושר הבינלאומי שמבוסס על מספר קטן של משחקים מעוות לחלוטין ,ונתתי כדוגמה את קורל לאיקינד(שיש לה בינלאומי על סמך 5 משחקים) ,ומקדימה בבינלאומי את נועם גדסי.

עודד רוס ציין בהקשר זה שבניגוד לבינלאומי שמתחיל מ0 הישראלי מתחיל במד כושר שמבוסס על גיל השחקן שיותר מדוייק.

כמו כן צויין שאם יבטלו את המד כושר הישראלי אי אפשר יהיה לדווח תחרויות רבות לבינלאומי כי לשחקנים אין בינלאומי.

נושאים לדיון עתידי(לא כולם בהכרח בישיבה הקרובה):

1)הגדרת כללי חישוב המד כושר המדוייקים כולל שינויים מסויימים לפחות במקרים של עיוותים ברורים בכללים (בישיבה הקרובה ובעדיפות ראשונה).

2)טיפול בשחקנים זרים(למשל האם לרשום מועד מדוייק בו השתנה מעמד של שחקן מזר ללא זר או להפך מבחינת האיגוד) ,ושחקנים שרשומים לא על תקן של זרים אבל מייצגים מדינה זרה כגון סמיון דבויריס(כרגע יש בעיה טכנית לקבל את המשחקים של האחרונים מחו"ל מפיד"ה)

3)האם להחשיב אקטיבי או בליץ שמשוחק בחוץ לארץ ומעודכן למד כושר פיד"ה למד כושר ישראלי,ובכלל אם לאשר קצבים מהירים יותר למד כושר ישראלי.

4)האם לשנות את נוסחת ההמרה ממד כושר בינלאומי למד כושר ישראלי.

5)איך לטפל בתוצאות נציגי ישראל באליפויות נוער רשמיות מול יריבים חסרי בינלאומי(לפי מד כושר בינלאומי אחרי התחרות רמת ביצוע בתחרות או משהו אחר)? אין כמעט בעיות של יריבים חסרי בינלאומי בתחרויות שאינן תחרויות נוער.

6)האם לחייב דווח מראש כאשר התחרות מדווחת לישראלי בלבד

7)בדרך כלל אין דיווח על דחית או הקדמת משחקים באתר האיגוד. המלצתי שתהיה לכל הפחות חובת דיווח מראש על שעות המשחקים ומועדי הסיבובים בלינק להזמנת התחרות ,ושתהיה חובת דיווח מראש על שינוי כלשהו בנתונים אלו ,אם מדובר בשינוי שרלבנטי לכלל השחקנים ולא בשינוי משחק בודד אבל דעתי לא התקבלה בטענה שזאת תהיה טרחה גדולה מדי למי שרושם תחרויות.

עמירם קפלן ממליץ שיובהר למשתתפים שגם אם יש דחיה או הקדמה של משחק התאריך בפועל של המשחק לצורך חישוב מד כושר יהיה התאריך של הסיבוב עצמו ולא התאריך בו המשחק שוחק.

סעיף זה יעבור לדיון באחת הישיבות הבאות בתקווה שיהיו יותר משתתפים.

8)המלצתי שתהיה חובת דיווח על מקום התחרות(ושוב אם יש שינוי,ולמשל המועדון עבר למקום אחר באמצע התחרות אז תהיה חובת דיווח מראש על השינוי למנהל הדירוג שיהיה חייב לפרסם את זה). שוב דעתי לא התקבלה כאן ,ואני ממליץ לדון בנושא בהרכב רחב יותר.

9)הוספת הסעיף הבא בדיווח על תחרויות:(להוסיף פרק ב 3)טז))

יש צורך ברשימה מלאה של המשתתפים על בסיס מספר שחקן באיגוד כאשר במידה שמשתתפים בתחרות שחקנים חדשים שעדיין לא רשומים באיגוד נציג המועדון המארגן דואג שיהיה להם מספר שחקן על ידי רישומם באיגוד טרם דיווח התחרות וממלא את פרטיהם כאשר תאריך לידה ומספר תעודת זהות(או מספר דרכון ישראלי לשחקן שאינו ישראלי) וכתובת הם חובה. בפועל לא תמיד יש לשחקנים תאריך לידה באתר האיגוד(ולא מדובר רק בשחקנים שנרשמו מזמן, ויש שחקנים שנרשמו לליגה בלי תאריך לידה או עם תאריך לידה שהוא בבירור שגוי שהוא 1.1 ולא הגיוני כשמספר שחקנים עם מספרי שחקן עוקבים שלא עם שם משפחה זהה נולדו באותו תאריך).

במידה והשתתף בתחרות שחקן חדש מחו"ל יש לרשום גם אותו באיגוד ולהודיע למנהל הדירוג אם מדובר בשחקן זר אורח או עולה חדש. במידה ששחקן כלשהו שהשתתף בתחרות הינו בעל מספר שחקן מטעם פדרציה כלשהי חובה לדווח גם על פרט זה,וכן להודיע למנהל הדירוג על מנת שיתן לו מד כושר ישראלי מתאים לפי הכללים.